[{"text_idx": "#000000", "text": "Pa\u0308rast pikka mo\u0303tlemist ja endaga aru pidamist otsustasin lo\u0303puks ette vo\u0303tta oma veebilehe tegemise. Ma pole kunagi mo\u0303elnud endast kui veebilehe tegijast vo\u0303i blogipidajast, aga na\u0308e - siin ma nu\u0308u\u0308d olen! Eks see veebileht vajab veel omajagu to\u0308o\u0308d ja ta\u0308iendamist, kuid nagu avalehel kirjas - ka va\u0308ikesed sammu viivad edasi... Ja\u0308rgmiseks on plaanis ta\u0308iendada ma\u0308nguasjade valikut ko\u0303igega, mida minu kassid armastavad. Lisaks on plaan tekitada lehele inglise keelne to\u0303lge."}, {"text_idx": "#000001", "text": "Ma olen u\u0308lisuur kassiso\u0303ber ning oma tuttate silmistki vo\u0303ib teinekord lugeda fraasi \"kassita\u0308di\". Aga kui aus olla, siis on ilmselt igal inimesel oma 'kiiks', mo\u0303nel on see auto vo\u0303i aed, mo\u0303nel riided, asjad vo\u0303i va\u0308limus. Minul juhtus see lihtsalt olema kassid ja kui ja\u0308rgi mo\u0303elda, siis minu elu ei ole see kuidagi piiranud vo\u0303i kehvemaks teinud - pigem vastupidi."}, {"text_idx": "#000002", "text": "Kassid on suured so\u0303brad ja armastavad mind ilma tingimuste vo\u0303i piiranguteta. Nad ronivad kaissu kui vajan lohutust ja kutsuvad ma\u0308ngima kui ja\u0308a\u0308n liiga kauaks arvuti taha istuma. Nad tahavad minuga va\u0308ljas jalutamas ka\u0308ia ja ta\u0308nu neile ka\u0308in tegelikult palju rohkem va\u0308ljas va\u0308rskes o\u0303hus kui siis kui mul kasse poleks. Samas nad ei oota minult kogu aeg midagi ega piina mind suure ta\u0308helepanu vo\u0303i hoolitsuse vajadusega - nad lasevad mul olla omaette kui ma seda vajan ja ajavad samal ajal oma kassiasju. Vo\u0303i kui pa\u0308rast pikka ja va\u0308sitavat to\u0308o\u0308pa\u0308eva tahan rahu, vaikust ja lihtsalt magada, siis ronivad nemadki kaissu magama."}, {"text_idx": "#000003", "text": "Vahel tunnen, et olen ise hingelt kass ja sellepa\u0308rast ongi mul kassidega nii hea la\u0308bisaamine. Mulle u\u0308ldiselt meeldivad ko\u0303ik loomad, aga kassid on lihtsalt erilised. See veebileht on minu jaoks ka vo\u0303imalus natukenegi 'maailma parandada'. Loodan, et selle la\u0308bi saan toetada abi vajavaid kasse, keda ma enda juurde hoiule vo\u0303tta ei saa. Plaanin ka jagada oma kogemusi kassidega ja ra\u0308a\u0308kida minu kodus elavatest erilistest karvakeradest ja u\u0308ldse elust koos kassidega."}]